open-index/open-wikipedia-markdown huggingface dataset:
ירבוען זנב-דגל

**ירבוען זנב-דגל** (שם מדעי: ***Dipodomys deserti***) הוא מין של מכרסם ממשפחת הירבועניים החי במדבריות אמריקה הצפונית בדרום ארצות הברית ומקסיקו.
## מאפיינים
הירבוען מגיע לאורך 34 ס"מ עם זנבו המעוטר בציצות שחורות ובקצה לבנות, המזכירות מראה דגל. הוא בעל פרווה זהובה עם חלקים לבנים ועם בטן לבנה. לירבוען ישנם שרירי רגליים גדולים העוזרים לו לקפץ במהירות.

הוא פעיל רק בלילה, אז הוא יוצא לחפש זרעים שונים, בייחוד של מיני עשבים וחלקי צמח אחרים. הירבוענים חיים ביום במחילות שהם חופרים או מוצאים. לעיתים הם חולקים את המחילות עם ירבוענים מהמין *Perognathus flavus*.

הירבוען עלול להיטרף בידי עופות דורסים או נחש גופר, אך שמיעתו החדה עוזרת לו לשמוע אותם בטרם עת ולברוח.

## קישורים חיצוניים

## הערות שוליים

קטגוריה:טקסונים שתוארו בידי קלינטון הארט מריאם
קטגוריה:ירבועניים
קטגוריה:בעלי חיים מדבריים באמריקה הצפונית
קטגוריה:ארצות הברית: יונקים
קטגוריה:בעלי חיים שתוארו ב-1890
פוטס (עיירה בספרד)

**פוֹטֶס** (בספרדית: **Potes**) היא עיירה ורשות מוניציפלית בקהילה האוטונומית קנטבריה שבספרד, במרחק כ-100 קילומטר מערבה מסנטנדר. ממוקמת בגוש ההרים המרכזי של רכס פיקוס דה אירופה.

פרנסת המקום היא בעיקר מתיירות.

## גלריה

תמונה:Potes (4176284937).jpg|
תמונה:Conjunto Histórico Artístico la Villa de Potes.jpg|מגדל אינפאנטנדו Torre del Infantado.
תמונה:El Quiviesa por Potes.jpg|נהר קויאסה El río Quiviesa.
תמונה:Quiviesa-Deva.jpg| מפגש הנהרות קויאסה ודבה.


## קישורים חיצוניים

* 

קטגוריה:ספרד: רשויות מקומיות
קטגוריה:קנטבריה: גאוגרפיה
מוריץ גולדמן

הרב **מוריץ גולדמן** (במקורות בקרואטית גם: מאברו גולדמן, וגם משה גולדמן. בגרמנית: **Moritz Goldmann** ובקרואטית: **Mavro Goldamann**; 1790 (משוער), טורנוב, (צ'כיה המודרנית), ממלכת הבסבורג – 1867, זאגרב, ממלכת קרואטיה (ההבסבורגית)) היה הרב הראשי השני ליהודי זאגרב וכיהן במשרתו מ-1840 עד 1849. לאחר 1860 התנצר.

## קורות חייו
מוריץ גולדמן נולד בטורנוב. הוסמך לרבנות בבית מדרש בפראג וכיהן שם שנתיים ברבנות. בהמשך עבר לפדובה שם למד בבית המדרש לרבנים תחת שמואל דוד לוצאטו. הרב גולדמן היה מגיע מעת לעת לזאגרב ושם חבר לפלג הנאולוגי בקהילה שהיה נתון בעימות מול אהרן פאלוטה הרב הראשי שנחשב לאורתודוקסי שמרן. ב-29 בנובמבר 1840 עלה בידי הנאולוגים למנות את מוריץ גולדמן לרב ודרשן בקהילה. בפועל כיהן כרב ראשי, אך רשמית נותר הרב פאלוטה במשרתו. ב-1843, עם מותו של הרב פאלוטה מונה רשמית לרב הראשי ליהודי זאגרב.

מוריץ גולדמן היה אולטרא-רפורמיסט ומשנתו הייתה התערות בחברה הכללית תוך הקבלת סגנון התפילות לאלו של הקהילה הנוצרית. הוא ערך רפורמות רבות בסידורי התפילה וניהל חלק מהתפילות בגרמנית וחלק באיטלקית. גולדמן ניהל את בית הספר היהודי והכניס למערכת השעות תכנים אוניברסליים כגון ספרות ושירה. האורתודוקסים פנו בתלונה לשלטונות והוא נאלץ להפסיק ולשלב תכנים אלו. במהלך מהפכת 1848 בהונגריה צידד בגלוי באימפריה האוסטרית ואף תרם כספים למאבק האוסטרי. ב-1849 החליטו הקהילות האורתודוקסיות והנאולוגיות על איחוד פעילותן וכחלק מהסכם האחוד נאלץ הרב גולדמן לסיים את כהונתו. במקומו מונה הרב ד"ר ליאופולד רוקונשטיין (בגרמנית: Leopold Rekonstein) לכהונת הרב הראשי. הרב גולדמן המשיך לכהן כרב בקהילה.

בראשית שנות ה-60 של המאה ה-19 הגיע הרב גולדמן למסקנה כי כדי להיטמע באוכלוסייה הכללית, לא מספיק לזנוח את המסורות האורתודוקסיות, אלא יש לאמץ את הנצרות הקתולית. לפי כרוניקה שפרסם הרב ד"ר גאברו שוורץ, במהלך צום יום הכיפורים כינס הרב גולדמן את חסידיו בבית התפילה הישן ושם התנצרו. לאחר מועד זה פסק התיעוד לגבי פעילותו. הוא נפטר בזאגרב ב-1867. גולדמן היה נשוי ואב לשלושה ילדים. שני בנים: דניאל ואמיל ובת בשם אלווירה.

## קישורים חיצוניים
* גאברו שוורץ, תולדות יהודי זאגרב במאה ה-19 

## הערות שוליים

קטגוריה:רבנים נאולוגים
קטגוריה:זאגרב: רבנים
קטגוריה:יהודים שהתנצרו
קטגוריה:ילידי 1790
קטגוריה:נפטרים ב-1867
מיכאל שרף

**מיכאל שרף** הוא רופא ישראלי. הוא פרופסור לרפואה, מומחה לרפואת המשפחה ומוסמך בבריאות הציבור. בתפקידו הציבורי האחרון כיהן כסמנכ"ל וראש חטיבת בתי החולים בשירותי בריאות כללית.

## ביוגרפיה
שרף נולד במוגדור שבמרוקו, ובגיל 4 עלה לישראל. בילדותו התגורר ביישוב אופקים שבנגב והתחנך בבית הספר התיכון ע"ש מיי בוייאר בירושלים.

בשירותו הצבאי היה מפקד קורס חובשים קרביים. השתחרר משירות מילואים בדרגת סא"ל.

למד רפואה בבית הספר לרפואה באוניברסיטת בן-גוריון בנגב, לאחריהם התמחה ברפואת המשפחה במחוז דרום של כללית. שימש כמנהל מרפאת הכללית ביישוב ירוחם וכסגן המנהל הרפואי במחוז דרום של כללית.
בשנת 1986- הוענק לו פרס על שם פרופ' כוזרי וזאת בעבור שירות רפואי מצטיין (טיפול ב-47 פצועי אוטובוס סמוך לדימונה שהיה בדרכו לאילת בלילה)

בשנת 1993 מונה כמנהל רפואי של מחוז דרום בכללית. בשנת 2001, מונה כראש מינהלת הביזור בהנהלה הראשית של כללית, ובשנת 2003 מונה לראש אגף תכנון ומדיניות בריאות בהנהלה הראשית של כללית.

בסוף שנת 2006 התמנה למנהל המרכז הרפואי מאיר בכפר סבא, ובשנת 2007 למנהל המרכז הרפואי סורוקה בבאר שבע.במהלך כהונתו כמנהל בית החולים התמודד עם ניהול וטיפול בפצועים תחת מתקפת הטילים על הדרום בזמן מבצע עופרת יצוקה ומבצע עמוד ענן.
בשנת 2010 ניבחר פרופ' שרף כרופא משפחה מצטיין ומעורר השראה על ידי המגזין דה מרקר וצוין ברשימת 101 הרופאים המשפיעים בישראל.

לאחר 6 שנים בסורוקה, בשנת 2013, התמנה לסמנכ"ל וראש חטיבת בתי החולים בכללית.

שרף הוא איש סגל בפקולטה למדעי הבריאות באוניברסיטת בן-גוריון.

שרף תושב היישוב להבים, נשוי ואב לשלושה.

## הערות שוליים

קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:רופאי משפחה ישראלים
קטגוריה:מנהלי מרכז רפואי מאיר
קטגוריה:מנהלי המרכז הרפואי האוניברסיטאי סורוקה
קטגוריה:רופאי שירותי בריאות כללית
קטגוריה:להבים: אישים
קטגוריה:בוגרי תיכון בויאר
קטגוריה:סגני-אלופים בצה"ל
קטגוריה:סגל אוניברסיטת בן-גוריון בנגב: מדעי הבריאות
קטגוריה:ישראלים ילידי מרוקו
קטגוריה:ישראלים שנולדו במאה ה-20
מחלף חב"ד

**מחלף חב"ד ** (קרוי גם: **מחלף כפר חב"ד** או: **מחלף נתב"ג מערב**) הוא מחלף המתוכנן לחבר בין טרמינל 3 בנמל התעופה בן-גוריון לכביש 1 בסמוך ליישוב כפר חב"ד. מטרתו של המחלף היא קיצור הדרך לנמל התעופה לנוסעים מכיוון מערב על כביש 1, נסיעה שאורכת כשמונה קילומטר נוספים ללא המחלף. חנוכת המחלף מתוכננת ל-2026.

ההחלטה על הקמת המחלף התקבלה בשנת 1997 עם יישומו של מיזם "נתב"ג 2000" (בניית טרמינל 3), אך זכה להתנגדויות מקרב תושבי כפר חב"ד ומועצה אזורית שדות דן שאף הגיעו לבית המשפט מחשש לפגיעה סביבתית בבית רבקה (כפר חב"ד ב') ומחשש לפגיעה בצביון הדתי של היישוב עקב התנועה שתפקוד את הכביש בשבת.

בעקבות העלייה המשמעותית במספר הנוסעים בנתב"ג, שהגיע ל-20 מיליון נוסעים בשנה, הואץ אישור הקמת המחלף. ב-5 ביוני 2018 המועצה הארצית לתכנון ולבנייה המליצה לממשלה לאשר את תוכנית המחלף, שבנייתו מוערכת בתקציב של כ-400 מיליון שקלים שכבר אושרו ותכלול בנוסף גשר להולכי רגל ולרוכבי אופניים.

בשנת 2021 החלו עבודות הקמת המחלף. ביולי 2021 נחסמה הכניסה לנתיב המהיר במחלף בן-גוריון והועברה כחמישה קילומטרים מערבה, בסמוך לחניון הנתיב המהיר, כדי לאפשר את העבודות בין נתיבי הכביש באזור כפר חב"ד. באפריל 2022 הושלם השלב הראשון של העבודות. נתיבי כביש 1 והנתיב המהיר הושבו לקדמותם, והעבודות במיקום המחלף הופסקו. בינואר 2023 חודשו העבודות להקמת המחלף בצידי כביש 1, מתוך כוונה לחנוך אותו ב-2026.

על פי נתיבי ישראל, הפרויקט מתוקצב ב-500 מיליון שקל.

ב-7 בינואר 2024 אושר תקציב של מאות מיליוני שקלים לקידום המחלף החדש. עלות הפרויקט כולו נאמדת עתה בכמיליארד שקלים, שחלקו מבוצע בימים אלה על ידי חברת נתיבי ישראל וחלקו יבוצע על ידי רשות שדות התעופה.

ב-15 במאי 2025 נמסר כי חברת שפיר הנדסה זכתה במכרז להקמת מחלף נתב"ג מערב וכי הצפי המעודכן לפתיחת המחלף הוא במהלך 2029.

## קישורים חיצוניים
* 

## הערות שוליים

חב"ד
קטגוריה:נמל התעופה בן-גוריון: תחבורה
קטגוריה:כפר חב"ד: תחבורה
חב"ד
קרייזלר וליאנט VF

**קרייזלר וליאנט VF** (באנגלית: **Chrysler Valiant VF**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1969–1970. סך הכול יוצרו 52,944 יחידות.

## תצורות "קרייזלר וליאנט VG"

* 4 דלתות - סדאן
* 2 דלתות - הרדטופ
* 5 דלתות - סטיישן
* 2 דלתות - טנדר

## דגמי "קרייזלר וליאנט VF"
* "Valiant sedan"
* "Valiant hardtop"
* "Valiant Safari wagon"
* "Valiant Pacer sedan "
* "Valiant Regal sedan"
* "Valiant Regal hardtop"
* "Valiant Regal Safari wagon"
* "Valiant Regal 770 sedan"
* "Valiant Regal 770 hardtop"
* "Valiant Wayfarer utility"

## מחירי "קרייזלר וליאנט VF"
(באוסטרליה, בשנת 1969)
* 2,568 דולר - דגם סדאן (Sedan)
* 3,628 דולר - דגם "Regal 770 Sedan"
* 2,898 דולר - דגם "Hardtop"
* 3,838 דולר - דגם "Regal 770 Hardtop"
* 3,598 דולר - דגם "VIP Sedan"
* 3,998 דולר - דגם "VIP V8 Sedan"

## תמונות

קובץ:1969 Chrysler Valiant VF Pacer Sedan (22350189335).jpg | "קרייזלר וליאנט VF"  - סדאן
קובץ:1969 Chrysler VF Valiant Pacer - Leo Geoghegan (5163961123).jpg | "קרייזלר וליאנט VF" דגם "Pacer sedan"  - סדאן, 4 דלתות 
קובץ:1969 Chrysler VF Valiant Pacer (5279615650).jpg | "קרייזלר וליאנט VF" דגם "Pacer sedan"  - סדאן, 4 דלתות 
קובץ:Chrysler Valiant VF (15824406657).jpg | "קרייזלר וליאנט VF"  - סדאן
קובץ:1969 Chrysler Valiant VF Hardtop.jpg |  "קרייזלר וליאנט VF" - 2 דלתות הרדטוף 
קובץ:1970 Chrysler VF Valiant Safari station wagon (5163398979).jpg| "קרייזלר וליאנט VF"  - סטיישן, שנת 1970
קובץ:1970 Chrysler Valiant Safari (VF) (10623015713).jpg | "קרייזלר וליאנט VF"  - סטיישן
קובץ:1969 Chrysler VF Valiant Pacer sedan (15625587216).jpg | "קרייזלר וליאנט VF"  דגם "Pacer sedan" - מבט לתא הנהג 
קובץ:Chrysler Valiant VF Ute (17341500041).jpg | "קרייזלר וליאנט VF" - טנדר 
קובץ:1969 Chrysler Valiant (VF) Wayfarer (18260177919).jpg | "קרייזלר וליאנט VF" - טנדר
קובץ:Chrysler Valiant VF Safari Wagon (16952074832).jpg| "קרייזלר וליאנט VF" - סטיישן 
קובץ:Chrysler Valiant VE Series (16416689844).jpg | "קרייזלר וליאנט VF"  - טנדר
קובץ:1969 Chrysler VF Valiant Regal 770 hardtop (15462646919).jpg | "קרייזלר וליאנט VF"  - 2 דלתות הרדטוף


## ראו גם
* קרייזלר
* פלימות' ואליאנט
* קרייזלר וליאנט SV1
* קרייזלר וליאנט AP5
* קרייזלר וליאנט AP6
* קרייזלר וליאנט VG
* קרייזלר וליאנט VH
* קרייזלר וליאנט VJ
* קרייזלר וליאנט VK
* קרייזלר וליאנט צ'ארג'ר

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1969
VF
קטגוריה:כלי רכב המיוצרים באוסטרליה
פאלאצו פונטאנה רצוניקו

**פאלאצו פונטאנה רצוניקו** (באיטלקית: **Palazzo Fontana Rezzonico**) הוא ארמון הממוקם על גדת התעלה הגדולה, בין ריו די סן פליצ'ה לבין פאלאצו ג'וסטי, ברובע קאנארג'ו, בוונציה שבאיטליה.

## תיאור הארמון
חזית הארמון צבועה אדום-ורוד, ולה מבנה א-סימטרי, הבנוי בסגנון הבארוק, עם מרפסות רבות. על גג המבנה שתי ארובות בצורת אובליסק.

## היסטוריה
הארמון נבנה במאה ה-17 על ידי משפחת פונטנה. בשלהי המאה ה-17 נרכש הארמון על ידי משפחת רצוניקה, מאחר שבניית ארמון המשפחה קא' רצוניקו טרם נשלמה. בשנת 1693, קרלו רצוניקו, אשר לימים יכהן כאפיפיור קלמנס השלושה עשר, נולד במבנה. לאחר נפילתה של הרפובליקה של ונציה, הארמון נרכש על ידי הבנקאי יוהאן קונרד רק (Johann Conrad Reck), אשר מכר את המבנה למשפחת לוי, וזו מכרה את המבנה למשפחת סולאם.

## לקריאה נוספת
• John Costella, **[https://books.google.co.il/books?id=rf60oEWKdpkC&pg=PA41&lpg=PA41&dq=%22Palazzo+Fontana+Rezzonico%22&source=bl&ots=EseW2dSNer&sig=K9hgK9AycxV3hPPl2Uiu9_WFVHM&hl=en&sa=X&ved=2ahUKEwjV7oruyKjdAhUPMuwKHXJdAJs4HhDoATACegQICBAB#v=onepage&q=%22Palazzo%20Fontana%20Rezzonico%22&f=false The Four Seasons of Venice - 12 Historical Walking Tours]**, P 41

• DK Travel, **[https://books.google.co.il/books?id=dpo-DwAAQBAJ&pg=PA66&lpg=PA66&dq=%22Palazzo+Fontana+Rezzonico%22&source=bl&ots=ePJ6EOAuJb&sig=owMFw3Mq9BjmzQ2CW4nQEgj5uLs&hl=en&sa=X&ved=2ahUKEwjV7oruyKjdAhUPMuwKHXJdAJs4HhDoATADegQIBxAB#v=onepage&q=%22Palazzo%20Fontana%20Rezzonico%22&f=false DK Eyewitness Travel Guide Venice and the Veneto]**, P 66

## קישורים חיצוניים

* תצלום המבנה
* תיאור המבנה וההיסטוריה שלו 

פונטאנה רצוניקו
פונטאנה רצוניקו
קרייזלר וליאנט SV1

**קרייזלר וליאנט SV1** (באנגלית: **Chrysler Valiant SV1**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd/FCA Australie"), חברת בת של קבוצת קרייזלר, אשר יוצרה בין השנים 1962–1963.

## קרייזלר וליאנט SV1

* יוצר דגם "סדאן", 4 דלתות בלבד
* 6 נוסעים (3+3)
* מנוע קדמי - 6 צילינדרים, 3.7 ליטר
* תאוצה בין 0 - 100 קמ"ש היא 10.4 שניות (גרסה תמסורת ידנית)
* תאוצה בין 0 - 100 קמ"ש היא 11.1 שניות (גרסה תמסורת אוטומטית)

## תמונות

קובץ:1962 Chrysler SV1 Valiant (S series) (4998005537).jpg | "קרייזלר וליאנט SV1", שנת 1962 
קובץ:1962 Chrysler Valiant (SV1) sedan (25009598684).jpg | "קרייזלר וליאנט SV1", שנת 1962 
קובץ:1962 Chrysler SV1 Valiant (S Series) (5164361969).jpg | "קרייזלר וליאנט SV1", שנת 1962 
קובץ:Chrysler S Series Valiant 1.jpg | "קרייזלר וליאנט SV1"
קובץ:1962 Chrysler SV1 Valiant (S Series) (5164224937).jpg | "קרייזלר וליאנט SV1", שנת 1962 
קובץ:1962 Chrysler SV1 Valiant (S Series) (5279668834).jpg | "קרייזלר וליאנט SV1", שנת 1962 - מבט לתא הנהג 
קובץ:1962 Chrysler SV1 Valiant sedan (6880214982).jpg | "קרייזלר וליאנט SV1", שנת 1962 - מבט לתא הנהג 
קובץ:1962 Chrysler SV1 Valiant (S series) (4990121414).jpg | "קרייזלר וליאנט SV1", שנת 1962 
קובץ:1962 Chrysler SV1 Valiant (S Series) (5164411482).jpg | "קרייזלר וליאנט SV1", שנת 1962 - מבט למנוע 6 הצילינדרים 


## ראו גם
* קרייזלר
* פלימות' ואליאנט
* קרייזלר וליאנט RV1 
* קרייזלר וליאנט AP5
* קרייזלר וליאנט AP6
* קרייזלר וליאנט VG
* קרייזלר וליאנט VF
* קרייזלר וליאנט צ'ארג'ר

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1962
קטגוריה:כלי רכב המיוצרים באוסטרליה
SV1
ישראל באירוויזיון 2008

**[[ישראל]] השתתפה ב[[אירוויזיון 2008]]** עם השיר כאילו כאן בביצוע של בועז מעודה בעיר בלגרד, בירת סרביה.

## לפני האירוויזיון

### בחירת המבצע
בנובמבר 2007 החליטה רשות השידור כי בועז מעודה ייצג את ישראל בתחרות הזמר של האירוויזיון בבלגרד.

### בחירת השיר
**[[קדם-אירוויזיון]] 2008** הייתה תחרות שירים שנועדה לבחור את השיר שייצג את ישראל בתחרות האירוויזיון 2008.

בינואר 2008 הוכרזו השירים שישיר מעודה בקדם.

בחירת השיר שייצג את ישראל נעשתה במסגרת תחרות בין חמישה שירים שאותם שר מעודה בשני ערבים, ב-25 וב-26 בפברואר 2008 במסגרת שידורי קשת בערוץ 2 והנחה צביקה הדר.

על אף שהשיר "פרפרים" הצטייר כפייבוריט, בסופו של דבר השיר שניצח בתחרות היה כאילו כאן, שמאוחר יותר שונה ל-The Fire in Your Eyes, ונבחר לייצג את ישראל בתחרות האירוויזיון 2008.

## באירוויזיון
[240px|שמאל|ממוזער|[בועז מעודה בבלגרד (2008)]]

### חצי גמר
ישראל השתתפה בחצי גמר הראשון והופיעה ה-2 בסדר ההופעה, אחרי מונטנגרו ולפני אסטוניה. בתום ההצבעה ישראל העפילה לגמר.

#### נקודות שהוענקו לישראל

#### נקודות שישראל העניקה

### גמר
ישראל הופיעה ה-7 בסדר ההופעה, אחרי בוסניה והרצגובינה ולפני פינלנד. בתום ההצבעה ישראל קיבלה 124 נקודות והגיעה למקום ה-9.

#### נקודות שהוענקו לישראל

#### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 2008

## קישורים חיצוניים

* 
* 
* 
* 
* 
* 
* חצי גמר: ישראל 2008, באתר esc history
* גמר: ישראל 2008, באתר esc history
* 

## הערות שוליים

קטגוריה:ישראל באירוויזיון
קטגוריה:2008 במוזיקה
קטגוריה:2008 בישראל
קטגוריה:מדינות באירוויזיון 2008
אגפית משוישת

**אגפית משוישת** (שם מדעי: *Gymnura altavela*) היא מין בטאי ממשפחת האגפיתיים שבסדרת הטחנאים החיה במי האוקיינוס האטלנטי. האגפית מצויה בסכנת הכחדה בטבע עקב ציד לשם מאכל.

האגפית המוזרה בעלת מבנה סנפירי חזה ארוכים ושטוחים ביותר היכולים להגיע לרוחב 2 מטרים ואפילו 4 מטרים. משקלה מגיע ל-60 ק"ג. היא בעלת זנב קצר ביותר, ראש שטוח עם עיניים קטנות והיא מותאמת לשיוט על פני המים. צבעה ירקרק-חום ולעיתים היא מסווה עצמה על פני החול. האגפית יכולה להשריץ מבטנה עד 8 צאצאים.

היא חיה באוקיינוס האטלנטי במים טרופיים עד ממוזגים-חמימים בעומק של 5–100 מטרים. תפוצתה היא מבואנוס איירס (פרובינציה) בארגנטינה למסצ'וסטס ונדירה במפרץ מקסיקו, חוץ מחופי וירג'יניה. במזרח האוקיינוס האטלנטי היא מצויה מפורטוגל עד אנגולה לרבות בים התיכון והים השחור וכן במדיירה והאיים הקנריים. כמה אגפיות נעות במעלה מים מליחים שונים של ביצות ונהרות. הנקבות כבדות מהזכרים וימצאו בימים עמוקים יותר בממוצע.

האגפית טורפת דגי גרם כמו שרבובוניים, דיונונים ועוד סילוניות וכן סרטנים, רכיכות שונות ואף כרישים קטנים, והיא עטה על טרפה מעליו או מאחוריו ומשתמשת בסנפירי החזה הרחבים שלה כדי להכות את הטרף למוות. היא עצמה נטרפת בידי כרישים כמו פטישן גדול וכמה יונקים ימיים, אך האויב הגדול ביותר שלה הוא האדם הדג אותה. עם זאת דיג של מיני כרישים גדולים בצפון האוקיינוס האטלנטי גרם לאגפית זו להתרבות בכמות גדולה יותר.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:טחנאים
קטגוריה:מגה-פאונה של האוקיינוס האטלנטי
קטגוריה:דגי ים במערב אפריקה
קטגוריה:בעלי חיים שתוארו ב-1758
אגפיתיים

**אגפיתיים** המכונים **בטאי פרפר** (שם מדעי: **Gymnuridae**) הם משפחה של דגי סחוס גדולים מסדרת הטחנאים שבעל-סדרת הבטאים. במשפחה זו סוג יחיד - **אגפית** (*Gymnura*) ובו ישנם 10 מינים. משפחה זו היא קרובתם של הטריגוניים.

בני משפחה זו בעלי סנפירי חזה רחבים ושטוחים מאוד וראשים שטוחים והם מותאמים מאוד להסוואה מתחת לחולות הים. הזנבות שלהם קטנים וכך העיניים ופיהם מצויים מתחת לגופם. רוחב כנפיהם יכול להגיע ל-4 מטר.

הם חיים בכל האוקיינוסים אך רק באזורים טרופיים, סובטרופיים או ממוזגים-חמימים. לעיתים הם עולים אל שפכי נהרות לפרקי זמן קצרים. כל האגפיות הן טורפות של דגים קטנים יותר וחסרי חוליות ימיים.

## מינים
בסוג זה ישנם 10 מינים:
* אגפית משוישת (*Gymnura altavela*)
* *Gymnura australis*
* *Gymnura crebripunctata*
* *Gymnura japonica*
* *Gymnura marmorata*
* *Gymnura micrura*
*אגפית נטלנסיס (*Gymnura natalensis*)
*אגפית עקודת-זנב (*Gymnura poecilura*)
*אגפית מצויצת (*Gymnura tentaculata*)
* *Gymnura zonura*

## קישורים חיצוניים

* 

קטגוריה:טחנאים
קטגוריה:משפחות מונוטופיות
פאלאצו פוסקארי קונטריני

שמאל|ממוזער|250px|ניתן לראות את מרפסת הלוג'יה, פונה לחצר בקומה הראשונה (מעל קומת הקרקע)
**פאלאצו פוסקארי קונטריני** (באיטלקית: **Palazzo Foscari Contarini**) הוא ארמון על גדת התעלה הגדולה, ברובע סנטה קרוצ'ה בוונציה, שבאיטליה.

## תיאור המבנה
הארמון פונה לעבר התעלה הגדולה. בקומה הראשונה של המבנה בימין המבנה - לוג'יה בסגנון הרנסאנס.

## היסטוריה
הארמון הבנוי בסגנון הרנסנאס, נבנה במאה ה-16. המבנה נבנה בצורת *[[U]] *ועבר שינויים בשנים הבאות. הדוג'ה פרנצ'סקו פוסקארי (דוכס ונציה בין השנים 1423–1457) נולד בארמון.

בשנת 1951 נרכש המבנה על ידי המרכז הלאומי האיטלקי למניעת תאונות בעבודה (Istituto Nazionale per l'Assicurazione contro gli Infortuni sul Lavoro e le Malattie Professionali), אשר שיקם את המבנה.

במבנה נפתח סניף של בורגר קינג - מסחור הארמון מהמאה ה-16 זכה לביקורת רבה.

## ראו גם
* פאלאצו פוסקארי

## לקריאה נוספת
• DK Travel, **[https://books.google.co.il/books?id=dpo-DwAAQBAJ&pg=PA310&lpg=PA310&dq=%22Palazzo+Foscari+Contarini%22&source=bl&ots=ePJ6EOBzDe&sig=xxJugNgiBvCvDAMTU6y86WnCQC4&hl=en&sa=X&ved=2ahUKEwjxmJiezqjdAhVRK1AKHR9PBCw4ChDoATAGegQIAhAB#v=onepage&q=%22Palazzo%20Foscari%20Contarini%22&f=false DK Eyewitness Travel Guide Venice and the Veneto]**, P 63

• Casa Editrice Bonechi, **[https://books.google.co.il/books?id=HAv3HZ_3qrkC&pg=PA50&lpg=PA50&dq=%22Palazzo+Foscari+Contarini%22&source=bl&ots=olGXJrUsae&sig=fb3K2KR3nzHr4H1pBM5aeLvRb2M&hl=en&sa=X&ved=2ahUKEwiXuZupzqjdAhVIJlAKHT20BHw4FBDoATACegQICBAB#v=onepage&q=%22Palazzo%20Foscari%20Contarini%22&f=false Golden Book on Venice]**, P 51

## קישורים חיצוניים

* תיאור המבנה וההיסטוריה שלו 

## הערות שוליים

פוסקארי קונטריני
פוסקארי
פוסקארי
פולהוגדה

ממוזער|250x250 פיקסלים|פולהוגדה
ממוזער|250x250 פיקסלים|פולהוגדה - מראה חיצוני
ממוזער|250x250 פיקסלים|פולהוגדה - מראה פנימי
[ממוזער|250x250 פיקסלים|[פריטיוף ננסן באחוזה]]
**פולהוגדה** (בנורווגית: **Polhøgda**) היא אחוזה בין ליסאקר ובין פורנבו בברום, בנורווגיה. פירוש השם בנורווגית הוא "פסגות הקוטב".

## בשימוש משפחת ננסן
במקור הנכס היה שייך לחוות פורנבו, אבל הופרד מהחווה בשנת 1897. בנייה על הנכס התקיימה בשנים 1900 ו-1901. זה היה ביתו של פריטיוף ננסן ושל אוה ננסן מ-1901. הבן שלהם, מוזר ננסן, נולד וגדל במקום זה.

המבנה תוכנן על ידי האדריכל היאלמר ולהאוון, בן דודה של אוה, יחד עם פריטיוף ננסן. סגנון הבנייה היה נאורומאנטי. למקום הייתה חשיבות אזורית, כי אירח חוג חברתי-אומנותי, שנודע בשם Lysakerkretsen. אוה ננסן ערכה במקום קונצרטים.

## שימוש מאוחר יותר
## קישורים חיצוניים

* A Virtual Tour of Polhøgda 

קטגוריה:ננסן
קטגוריה:נורווגיה: מבנים
טריגונאים

**טריגונאים** (שם מדעי: Dasyatoidea) הם על-משפחה של דגי סחוס מסדרת הטחנאים החיים בימים ובאוקיינוסים השונים כשחלק מהמינים חיים גם בנהרות גדולים. בקבוצה זו ישנם 4 משפחות, אף שכמה חוקרים מחלקים את סוגי הטחניים למשפחות קטנות יותר.

דגים אלה שטוחים ובעלי סנפירי חזה רחבים מאוד העוזרים להם "לרחף" ביעילות מעל המים או להסתוות בחולות מטרפם ומאויביהם. הגדולה שבבני הקבוצה היא מנטה ענק, הבטאי הגדול בעולם שאורכה 7 מטרים והיא שוקלת עד 1,350 ק"ג. דגים אלה ניזונים מדגים אחרים, חסרי חוליות ימיים ומיני המנטה והכנפתן הם מסנני פלנקטון יעילים, אך גם יתקבצו סביב השרצת ביצי דגים ויזללו את הביצים.

חלק מהמינים חיים באוקיינוס ואחרים בימים רדודים, בדרך כלל טרופיים או חמימים. חלקם עולים בשפכי נהר למים מליחים ומינים כמו טריגון נהרות ענק או בני משפחת טריגוני הנהרות חיים גם במים מתוקים של נהרות.

## מיון
*על-משפחה **טריגונאים** (Dasyatoidea)
**משפחה טריגוניים (Dasyatidae)
**משפחה טריגוני נהרות (Potamotrygonidae)
**משפחה אגפיתיים (Gymnurinae) - בה סוג יחיד אגפית (*Gymnura*)
**משפחה טחניים (Myliobatinae)

כמה חוקרים סוברים שחלק מסוגי הטחניים צריכים להיות משפחות עצמאיות, כמו המנטה והכנפתן במשפחה כנפתניים (Mobulidae), האברתן במשפחה Rhinopteridae והטחן במשפחה Aetobatidae.

## קישורים חיצוניים

קטגוריה:טחנאים
ישראל באירוויזיון 2007

**[[ישראל]] השתתפה ב[[אירוויזיון 2007]]** עם השיר Push the Button בביצוע של להקת טיפקס בעיר הלסינקי, בירת פינלנד.

## לפני האירוויזיון
### בחירת המבצע
בחירת המבצע נעשתה באמצעות ועדה ברשות השידור, שבחרה בלהקת טיפקס לייצג את ישראל באירוויזיון.

### בחירת השיר
בחירת השיר נעשתה באמצעות המשדר "טיפקס לאירוויזיון". המשדר כלל תחרות בין ארבעה שירים שאותם שרו להקת טיפקס. התחרות נערכה בקיבוץ דורות שבנגב המערבי ושודרה בערוץ הראשון. את התחרות הנחו נועה ברק ונטלי עטיה.

בחלק האומנותי של המשדר הופיעו להקת כנסיית השכל, מאוחר יותר חיים אוליאל, שהיה גם חלק מהוועדה לבחירת השיר בתחרות ולבסוף להקתו של אילן עזריאל.

השיר שזכה בתחרות הוא השיר Push the Button.

#### שלב הניקוד

##### מגישי הניקוד
* גילי שם-טוב - הגישה את הנקודות של ההצבעה המוקדמת, שבוצעה באתר של רשות השידור.
* מהרטה ברוך-רון - הגישה את הנקודות של ההצבעה הטלפונית.
* עופר נחשון - הגיש את הנקודות של המסרונים.
* נועם גיל-אור - הגיש את הנקודות של הוועדה ברשות השידור. הוועדה הכילה 11 שופטים, 1 מתוך 11 השופטים בחר בשיר "מה את רוצה" וכל שאר 10 השופטים בחרו בשיר "Push the Button".

### לאחר בחירת השיר
כבר בימים הראשונים לפרסומו של השיר התעוררה סערה תקשורתית באירופה, עקב תוכן השיר, שניתן לפרשו כאילו הוא מתייחס לאיום הגרעיני של איראן כלפי ישראל. בסערה החלה רשת ה-BBC, ובעקבותיה שקלו מארגני תחרות האירוויזיון שלא לאשר את השתתפות השיר, מכיוון שלטענתם הוא כולל "מסרים פוליטיים לא ראויים". חברי הלהקה הבהירו שהשיר איננו כולל כל מסר סמוי או גלוי לאיראן. בסופו של דבר השיר אושר על ידי הנהלת האירוויזיון.

## באירוויזיון
ממוזער|שמאל|200px|טיפקס בהלסינקי

### חצי גמר
ישראל הופיעה ה-2 בסדר ההופעה, לפני קפריסין ואחרי בולגריה. בתום ההצבעה ישראל לא העפילה לגמר.

#### נקודות שהוענקו לישראל

#### נקודות שישראל העניקה

### גמר
#### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 2007

## קישורים חיצוניים
* 
* 
* 
* ישראל באירוויזיון 2007; חצי גמר, באתר esc history
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 2007
קטגוריה:2007 בישראל
כנפתניים

[ממוזער|230px|[מנטה ענק]]
**כנפתניים** (שם מדעי: **Mobulinae**) הם תת-משפחה של דגי סחוס ממשפחת הטחניים. לעיתים רואים בהם משפחה עצמאית (Mobulidae).

בני הקבוצה כוללים את הבטאים הגדולים ביותר בעולם - המנטות והכנפתנים המכונים "דגי השטן", על שם הזימים שיש להם בקצה הראש המסייעים להם לגרוף מזון לתוך הפה. המין הגדול ביותר מנטה ענק מגיעה לאורך 7 מטרים ושוקלת עד 1,300 ק"ג.

בני הקבוצה נעים לעיתים בקבוצות גדולות בעודם מחפשים פלנקטון באוקיינוס הפתוח. חלק מהם יכולים גם לקפוץ לגובה כמה מטרים מעל פני המים.

## מיון
*סוג *Archaeomanta* - נכחד
*סוג *Burnhamia* - נכחד
*סוג *Eomobula* - נכחד
*סוג *Paramobula* - נכחד
*סוג מנטה (*Manta*)
**מין מנטת השונית (*Manta alfredi*)
**מין מנטה ענק (*Manta birostris*)
*סוג כנפתן (*Mobula*)
**מין כנפתן ים-סופי (*Mobula eregoodootenkee*)
**מין *Mobula hypostoma*
**מין כנפתן יפני (*Mobula japanica*)
**מין *Mobula kuhlii*
**מין כנפתן ים-תיכוני (*Mobula mobular*)
**מין כנפתן חלק-זנב (*Mobula munkiana*)
**מין *Mobula rochebrunei*
**מין כנפתן צ'יליאני (*Mobula tarapacana*)
**מין *Mobula thurstoni*

## קישורים חיצוניים

קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
קטגוריה:טחניים
גשר ביר-חכים

**גשר ביר-חכים** (בצרפתית: **Pont de Bir-Hakeim**), היה ידוע בעבר בשם **גשר פסי** (Pont de Passy) הוא גשר החוצה את נהר הסן בפריז, צרפת. הוא מחבר בין הרובע החמישה-עשר לרובע השישה-עשר של פריז, ועובר באי איל או סין (אי מלאכותי על נהר הסן).

הגשר הוא הגשר השני שנבנה במקום זה. הוא נבנה בין השנים 1903 ל-1905, והחליף גשר מוקדם יותר שנבנה במקום בשנת 1878. ביר-חכים הוא גשר פלדה קשתי, אורכו 237 מטר ורוחבו 24.7 מטר.

הגשר תוכנן על ידי האדריכל ז'אן-קאמיל פורמיז'ה (Jean-Camille Formigé), שתכנן בפריז גם את גשר אוסטרליץ, את גן *Serres d'Auteuil* ואת הפארק שלמרגלות בזיליקת הלב הקדוש. כמו כן שיפץ את אמפיתיאטרון ארל ואת התיאטרון הרומי העתיק של אורנז'.

הגשר כולל שני מפלסים - האחד לכלי רכב ולהולכי רגל, והשני משמש מעבר לקו 6 של המטרו. מעבר הרכבת נתמך על ידי אכסדרת מתכת, מלבד בנקודה שבה הגשר חולף על האי איל או סין, שם נתמכת המסילה על ידי קשת. לוחות זיכרון רבים מעטרים את הגשר, כולל מספר לוחות המוקדשים לחיילים שנפלו בבלגיה במהלך מלחמת העולם השנייה.

בנוסף, הקשת המרכזית של הגשר, בגובה הקרקע של האי, מעוטרת בארבעה פסלי אבן גדולים, שבנויים כתבליט, והם פסלי "מדע" ו"עבודה" שיצר ז'ול-פליקס קוטאן (Jules-Felix Coutan), ופסלי "חשמל" ו"מסחר" שיצר ז'אן אנטואן אינז'לברט (Jean Antoine Injalbert).

במפלס הכביש של הגשר נבנה גם אזור בלוודרה, היכן שהגשר חוצה את האי איל או סין, דרכה ניתן להשקיף על קצהו המזרחי של האי. בנקודה זו אף ניצב פסל הנקרא "התקומה הצרפתית".

הגשר נקרא במקור "גשר פסי" (על שם קומונת פסי, אליה הוא מגיע), ובשנת 1948 שונה שמו כדי להנציח את קרב ביר חכים, שבו לחמו כוחות צרפת החופשית נגד כוחות קורפוס אפריקה הגרמניים ב-1942.

הגשר כיכב בסרטים רבים, ובהם מעלית לגרדום, זאזי במטרו, טנגו אחרון בפריז, אוצר לאומי: ספר הסודות והתחלה.

## גלריה

Paris View from the Eiffel Tower third floor Ile aux Cygnes.jpg|גשר ביר-חכים ממוקם בקצהו הצפוני של האי איל או סין
Pont de Bir-Hakeim Paris15e 001.JPG|מבט אל הגשר מהאי איל או סין
Pont de Bir-Hakeim Paris15e 002.JPG|הקשת המרכזית בגשר עם הפסל "התקומה הצרפתית"
Pont de Bir-Hakeim Paris15e 004.JPG|פסלי ברזל של גוסטאב מישל
Paris Métro Ligne 6 crossing the Pont de Bir-Hakeim 20140410 1.jpg|המטרו של פריז חוצה את נהר הסן דרך גשר ביר חכים
Viaduc de Passy - Paris - novembre 2005.jpg|אכסדרת המתכת במעבר הרכבת
Viaduc de Passy.jpg|אורות רחוב ואכסדרת מעבר הרכבת


## קישורים חיצוניים

ביר
קטגוריה:הרובע החמישה-עשר של פריז
קטגוריה:הרובע השישה-עשר של פריז
אירוויזיון לרוקדים 2007

**אירוויזיון לרוקדים 2007** הייתה תחרות "האירוויזיון לרוקדים" הראשונה. התחרות התקיימה ב-1 בספטמבר 2007 בלונדון בה השתתפו 16 מדינות. הקומיקאי גרהם נורטון וקלאודיה וינקלמן הנחו את התחרות.

המדינה שזכתה במקום הראשון בתחרות הייתה פינלנד עם 132 נקודות, במקום השני זכתה אוקראינה עם 121 נקודות ובמקום השלישי זכתה אירלנד עם 95 נקודות.

## מקום התחרות
[ממוזער|200px|שמאל|מרכז טלוויזיה של ה-[BBC בלונדון]]
המקום המארח היה מרכז טלוויזיה של ה-BBC בלונדון, אשר נפתח בשנת 1960. במרכז זה הופיעו כתוכניות רבות של ה-BBC. הוא היה אחד המרכזים הגדולים ביותר בעולם עד סגירתו במרץ 2013.

## הפקה
התחרות התקיימה על ידי ה-BBC, והייתה הפקה משותפת של Splash Media ושל Sunset + Vine.

## מדינות משתתפות

## מגישי ניקוד
*  - ססיל בהלר
*  - ליקה קרמר
*  - מרקוס ואן טיילינגן
*  הממלכה המאוחדת - קירסטי גאלאכר
*  - פיטר ל. אפינגר
*  - אליס קסלר ואלן קסלר
*  - ג'ורג' אמיראס
*  - לאביה סורנייט-קרינה
*  - ישוע אלווארז
*  - פמלה פלוד
*  - אבלינה קופיק
*  - לואיז וולף
*  - מרתה לייט דה קסטרו
*  - סווטסלב וולוך
*  - אולריקה בנגטסון
*  - יוהנה פירטילהטי

## ראו גם
* האירוויזיון לרוקדים

## הערות שוליים

2007
קטגוריה:2007 בממלכה המאוחדת
קטגוריה:לונדון: תרבות
וילי רוזן

**וילי רוזן** (בגרמנית: **Willy Rosen**, 18 ביולי 1894 – 1 באוקטובר 1944) היה אמן קברט, מלחין ופזמונאי יהודי-גרמני נודע. בשיא הקריירה שלו בשנות ה-20 של המאה ה-20 היה אחד מגדולי תעשיית הבידור הגרמנית. נספה בשואה במחנה ההשמדה אושוויץ בערב חג הסוכות ה'תש"ג.

## ביוגרפיה
רוזן נולד בשם **יוליוס רוזנבאום** במגדבורג שבגרמניה. הוא התחיל בקריירה האמנותית שלו בימי מלחמת העולם הראשונה, לאחר שהתאושש מפציעה קשה בחזית, כשהקים את "קפלה רוזן". שנות השיא של הקריירה שלו היו בשנותיה של רפובליקת ויימאר.

עם עליית הנאצים לשלטון החלו רדיפות היהודים, ובמסגרתן נאסר על רוזן להופיע בציבור. הוא נתן מספר הופעות אורח מחוץ לגרמניה וב-1936 שב לברלין. אחר כך נסע למספר מדינות באירופה וב-1937 היגר להולנד והתיישב בסכוונינגן, שם הקים תיאטרון קברט יחד עם יהודים מהגרים אחרים שבאו לעיר. בין השמות הידועים שנמנו על האנסמבל של התיאטרון: זיגפריד ארנו , טרודה ברלינר , ריטה גאורג , מקס ארליך, הורטנס ראקי , וילי שטנר , סוקה סאקאל ואריך זיגלר .

אחרי כיבוש הולנד בידי הגרמנים נאסרה פעילות התיאטרון, ידידו של רוזן, קורט רוביטשק  פעל בניו יורק להצלתו, ואף ארגן לשם כך קונצרטים, אך כבר לא ניתן היה להוציא את רוזן מאירופה הכבושה. הוא נכלא במחנה המעבר וסטרבורק שם המשיך להופיע בתיאטרון המפורסם של מקס ארליך, משם הובל למחנה הריכוז טרזיינשטט ואחר כך לאושוויץ שבו נספה.

## פילמוגרפיה
[ממוזער|250px|וילי רוזן (מימין) עם [קורט שוואבאך]]

## קישורים חיצוניים

* יצירותיו של וילי רוזן באתר הספרייה הלאומית של גרמניה

קטגוריה:מלחינים יהודים גרמנים
קטגוריה:מוזיקאים יהודים
קטגוריה:מוזיקאים גרמנים
קטגוריה:יהודים בשואה: גרמניה
קטגוריה:אסירים בגטו טרזיינשטט
קטגוריה:מהגרים להולנד
קטגוריה:מוזיקאים שנספו במחנה ההשמדה אושוויץ
קטגוריה:גרמנים שנולדו ב-1894
קטגוריה:גרמנים שנפטרו ב-1944
ישראל באירוויזיון 2006

**[[ישראל באירוויזיון|ישראל]] השתתפה ב[[אירוויזיון 2006]]** עם השיר זה הזמן בביצוע של אדי בטלר בעיר אתונה, בירת יוון.

## לפני האירוויזיון
### קדם אירוויזיון 2006
קדם-אירוויזיון 2006 הייתה תחרות שירים, שנועדה לבחור את השיר שייצג את ישראל בתחרות אירוויזיון 2006.

הקדם אירוויזיון התקיים ב-15 במרץ 2006 באולפני הטלוויזיה רוממה בירושלים, בהנחיית יעל בר זוהר ועדן הראל.

באותה שנה רשימה של אמנים היו מועמדים להשתתפות בקדם, אך לבסוף ביטלו את השתתפותם. תחילה היה זה אבי גרייניק, ששמו השתרבב לרשימת המתחרים בטעות, ובמקומו הגיעה הזמרת ציפי משהיד. אחר כך גם השלישייה גבי שושן, שרי ועוזי פוקס ביטלה את השתתפותה וכך גם רמה מסינגר. את מקומם תפסו צביקה פיק והדר עוזרי, אך גם עוזרי הספיקה לבטל את השתתפותה ולמקומה נכנס הזמר אבי פרץ ולבסוף ביטלה את השתתפותה גם מאיה בוסקילה.

ב-5 במרץ 2006 נחשפה רשימת השירים המשתתפים בקדם.

השיר של אדי בטלר, זה הזמן, זכה עם 99 נקודות. השיר נכתב על ידי אדי בטלר, אסנת צבאג ואורלי בורג והולחן על ידי אדי בטלר, גרסתו החדשה של השיר הכילה יותר מילים באנגלית ושמו של השיר שונה ל-Together We Are One לתחרות האירוויזיון.

#### השירים המשתתפים

#### שלב הניקוד
ההצבעה חולקה באופו הבא: הצבעת הקהל 50%, 4 מרכזי שיפוט אזוריים: ירושלים, תל אביב, חיפה ובאר שבע 10% כל אחד מהם וקהל האולפן 10%.

##### מגישי הניקוד
* אזור חיוג 03, 09 (מרכז) - עמית דקל.
* ירושלים - שרון וכסלר.
* מסרונים - מירי אלייקים.
* אזור חיוג 02 (ירושלים) - רון פרשט.
* אזור חיוג 04 (צפון) - גלית גורה.
* אזור חיוג 08 (דרום) - אסף רז.
* חיפה - יפעת עמיאל.
* באר שבע - נועה ברק-וושלר.
* תל אביב-יפו - בוני גינצבורג וים.
* קהל האולפן - גילי שם-טוב.

## באירוויזיון
### רקע
ישראל העפילה ישירות לגמר האירוויזיון בזכות הישגה של שירי מימון בשנה שלפני כן (מקום רביעי באירוויזיון 2005).

### חצי גמר
#### נקודות שישראל העניקה

### גמר
ישראל שובצה במקום ה-3 בסדר ההופעה, אחרי מולדובה ולפני לטביה. בתום ההצבעה קיבל השיר 4 נקודות (כולן מצרפת) והגיע למקום ה-23 מתוך 24. בעקבות זאת איבדה ישראל את הזכות להעפיל ישירות לגמר אירוויזיון 2007.

#### נקודות שהוענקו לישראל

#### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 2006

## קישורים חיצוניים
* קדם אירוויזיון, באתר הפסטיבלים
* 
* 
* 
* גמר: ישראל 2006, באתר esc history
* 

## הערות שוליים

קטגוריה:ישראל באירוויזיון
אירוויזיון
קטגוריה:מדינות באירוויזיון 2006
טמיר הנדלמן

**טמיר הנדלמן** הוא פסנתרן ג'אז ישראלי אמריקאי.

הנדלמן הופיע עם שלישיית ג'ף המילטון, תזמורת הג'אז קלייטון-המילטון, הארי אלן, טדי אדוארדס, וורן ואשה, יוסטון פירסון, ג'ף קלייטון, ניק ברינולה, פיל אפצ'רץ', ריקי וודארד, ג'ון קלייטון וברברה מוריסון. הנדלמן גם מוביל שלישייה משלו, שהוציאה את אלבום הבכורה שלה Playground. אלבומו *Destination* נעשה עם לואיס נאש ומרקו פנסקיה. האלבום הגיע למקום הראשון במצעד JazzWeek בספטמבר 2010.

## ביוגרפיה
הנדלמן נולד בישראל. החל את לימודי הפסנתר בגיל 6. בשנת 1984 עבר לארצות הברית ושנתיים לאחר מכן, בגיל 14, ניצח בתחרות ימאהה הלאומית לפסנתר. לאחר הזכייה ניגן בקונצרטים ביפן ובמרכז קנדי.

בשנת 1988 למד הנדלמן במכון Tanglewood וחמש שנים לאחר מכן קיבל תואר ראשון בהלחנה מבית הספר איסטמן למוזיקה. הוא היה המנהל המוזיקלי הצעיר ביותר במכון Lovewell, ארגון לאומי אמריקאי ללא כוונת רווח לחינוך לאמנות.

מאז שחזר ללוס אנג'לס ב-1996 הנדלמן הוא פסנתרן ומעבד מבוקש, ומופיע בארצות הברית, אירופה ואסיה. הוא קיבל גם פרסים מ-"איגוד המלחינים האמריקאיים" ומהקרן הלאומית לקידום האמנות. בשנת 1999 היה הנדלמן סולן אורח עם תזמורת מכון הנרי מנסיני.

הנדלמן הוא פסנתרן ומעבד בתוכניות טלוויזיה וסרטים. בשנת 2002 סייר באירופה עם התזמורות של טירני סאטון ושל ביל הולמן. בשנת 2010 ליווה את ברברה סטרייסנד בניו יורק.

הנדלמן עומד בראש הרכב מוזיקלי בלוס אנג'לס עם המתופף דין קובה ונגני הבס דן לוץ וקרליטו פוארטו.

הנדלמן נשוי ואב לשתי בנות.

## שלישיית ג'ף המילטון
בשנת 2000 הצטרף הנדלמן לשלישיית ג'ף המילטון, לה תרם עיבודים וסייר איתה בעולם. בשנת 2001 הפך לחבר תזמורת הג'אז קלייטון-המילטון.

## דיסקוגרפיה
* *Destinations* (Resonance, 2010) עם Lewis Nash ו-Marco Panascia
* *Playground* (2008) עם Jeff Hamilton ו-John Clayton

## קישורים חיצוניים

* 

* Tamir Hendelman at Resonance Records
* Tamir Hendelman: Living a Dream, ראיון על ידי ג'ודית שלזינגר ל-AAJ, 29 דצמ', 2009

## הערות שוליים

קטגוריה:מוזיקאים ישראלים
קטגוריה:מוזיקאים יהודים
קטגוריה:תל אביב-יפו: אישים
קטגוריה:ישראלים שנולדו ב-1971
למור במבוק אפור

**למור במבוק אפור** (שם מדעי: *Hapalemur griseus*) הוא מין של למור מהסוג למור עדין שבמשפחת הלמוריים החי רק במדגסקר. הוא התגלה ב-1975 בידי החוקר הגרמני יוהאן לינק (1767–1851). הוא חי רק ביערות חזרן הצומחים במערב מדגסקר ובדרום-מזרחה.

אורך הלמור 24–30 ס"מ ואורך זנבו 32–40 ס"מ. משקלו 0.75–1.05 ק"ג. הזכרים גדולים יותר מהנקבות. הלמור בעל פרווה צמרירית אפורה ומעט זהובה והוא בעל עיניים מגודלות אדומות ובעל חוטם קטן. למור זה מתבסס לתזונתו (מעל 80% מהתזונה) על עלי חזרן שיכולים להיות רעילים, אך הוא עמיד לרעילותם. הוא מגוון בעלים צעירים יותר מעצים אחרים, פירות, ניצנים ופטריות. הוא עלול להיטרף בידי הפוסה, חנק עצים מלגשי ועופות דורסים כמו איה זרונית מדגסקרית ונצים.

למור זה חי רק בקבוצות קטנות, והנקבות יולדות גור אחד בסביבות אוקטובר-נובמבר. למור זה מצוי בסכנת הכחדה בטבע עקב פגיעה בבית גידולו, שריפת יער וגם מציד לא חוקי.

## תת-מינים
* *Hapalemur griseus griseus*
* *Hapalemur griseus gilberti*
* *Hapalemur griseus ranomafanensis*
* *Hapalemur griseus meridionalis* - לעיתים נחשב לתת-מין עצמאי
*באנדרו (*Hapalemur griseus alaotrensis*) - לעיתים נחשב למין עצמאי והוא תת-המין היחיד של למור החי על תזונה מפפירוס.

## קישורים חיצוניים

## הערות שוליים

קטגוריה:טקסונים שתוארו בידי יוהאן היינריך פרידריך לינק
קטגוריה:למוריים
קטגוריה:בעלי חיים שתוארו ב-1795
אירוויזיון למוזיקאים צעירים 2010

**האירוויזיון למוזיקאים צעירים 2010** הייתה התחרות ה-15 של האירוויזיון למוזיקאים צעירים. התחרות התקיימה ב-14 במאי 2010 ברטהאוס פלאץ בווינה שבאוסטריה. התחרות אורגנה על ידי איגוד השידור האירופי בשיתוף רשות השידור האוסטרית (Österreichischer Rundfunk ,ORF). מוזיקאים משבע מדינות השתתפו בגמר הטלוויזיוני. זו הייתה הפעם השלישית שהתחרות נערכה תחת כיפת השמיים ובמהלך הפסטיבל השנתי של וינה. אוסטריה והמשדרת ORF אירחו בעבר את התחרות בשנים 1990, 1998, 2006 ו-2008.

15 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הסימפונית של וינה, בניצוח קורנליוס מייסטר. בלארוס עשתה את הופעת הבכורה בעוד צ'כיה חזרה לתחרות לאחר שלא השתתפה בתחרות 2008. שלוש מדינות פרשו מן התחרות לשנה זו: פינלנד, סרביה ואוקראינה.

אווה נינה קוזמוס מסלובניה ניצחה בתחרות, בעוד נורווגיה ורוסיה מוקמו במקומות השני והשלישי- בהתאמה.

## מקום התחרות
[ממוזער|כיכר רהאוט פלאץ ב[וינה|ווינה.]]
רטהאוס פלאץ, כיכר הממוקמת מחוץ לבית העירייה של וינה, היה המקום המארח של גמר האירוויזיון למוזיקאים צעירים 2010.

## פורמט
כריסטוף ואגנר-טרקנביץ' היה המנחה של תחרות 2010.

## מדינות משתתפות
בשנה זו, 15 מדינות השתתפו בתחרות. שבעת המתמודדים הטובים ביותר נבחרו על ידי חבר שופטים בינלאומי.

### חצי גמר
מדינות מודגשות הן אלה שעלו לשלב הגמר.

### גמר
גמר התחרות התקיים ב-11 במאי 2012. פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי.

## שופטים
חבר השופטים כלל את השופטים הבאים:

### חצי גמר
*  - ורנר הינק
*  - רנקו מרקוביץ'
*  - אלכסנדר מרקוביץ'
*  - אינגלה אויין
*  - חוסיין סרמט

### גמר
*  - פיטר אטווס
*  - ורנר הינק
*  - כריסטינה אורטיז
*  - בן פייטמן
*  - אלכסיי אוגינטצ'וק

## ראו גם
* האירוויזיון למוזיקאים צעירים

## קישורים חיצוניים

* האתר הרשמי של האירוויזיון למוזיקאים צעירים

קטגוריה:2010 במוזיקה
קטגוריה:אוסטריה: תרבות
קטגוריה:וינה: תרבות
2010
קטגוריה:2010 באירופה
אירוויזיון לרוקדים צעירים 2013

**האירוויזיון לרוקדים צעירים 2013** הייתה התחרות ה-13 של האירוויזיון לרוקדים צעירים. פולין אירחה את התחרות באופרה הממלכתית הבלטית .

## פורמט
המשתתפים שנבחרו הם רקדנים לא-מקצועיים בין הגילאים 16 ל-21. הריקוד של כל משתתף נבחר ומוכן מספר שבועות לפני התחרות.

### השופטים
המנצח נבחר לאחר הצבעת השופטים. השופטים שהצביעו הם:
*  פולין - הכומר קשישטוף
*  - נדיה אספיריטו
*  /  - קמרון מקמילן

## מדינות משתתפות

### דואט הגמר

## קישורים חיצוניים
* 

## הערות שוליים

קטגוריה:גדנסק
2013
קטגוריה:2013 באירופה
קטגוריה:פולין: תרבות
אייווארס סטפוקוניס

**אייווארס סטפוקוניס** (בליטאית: **Aivaras Stepukonis**; נולד ב-1972) הוא מוזיקאי ופילוסוף ליטאי.

## ביוגרפיה
סטפוקוניס נולד בקובנה.

מ-1992 ועד 1994 הוא למד פילוסופיה ותאולוגיה באוניברסיטת פרנסיסקן של סטאובנויל (Franciscan University of Steubenville) שבאוהיו.

ב-1997 סיים תואר שני באקדמיה הבינלאומית לפילוסופיה של שאן, בין השנים 2001 ל-2005 הוא ביצע את לימודיי דוקטורט בפילוסופיה במכון המחקר לתרבות אומנות ופילוסופיה של וילנה.

ב-2005 הוא גם הוציא מונוגרפיה אודות סוציולוגיה של הידע.

ב-2007 הוא קיבל מלגת עוזר מחקר מטעם אונסק"ו עבור לימוד באוניברסיטת הוואי.

## מוזיקה
מ-1983 ועד 1986 הוא למד בבית ספר למוזיקה בעירו ומ-1987 ועד 1991 למד נגינת קלרינט בקונסרבטוריון של קובנה.

מ-1998 ועד 2001 הוא שימש כסולן להקת "Pėdsakai" (טביעות רגליים) ולאחר מכן החל בקריירת סולו.

ב-2001 זכה בפרס במדינתו כאמן השנה.

בתחרות הלאומית עבור המוזיקאי שייצג את ליטא באירוויזיון 2002 הוא הגיע למקום השני עם שירו "את שמחה", לאחר מכן התברר כי השיר שזכה במקום הראשון יצא ופורסם שנה קודם לכן, דבר הנוגד את חוקי תחרות האירוויזיון ולפיכך נפסל השיר וסטפוקוניס נשלח להשתתף בתחרות שנערכה בטאלין באותה שנה, לבסוף הוא הגיע באירוויזיון למקום ה-23 עם 12 נקודות.

אחרי כן הוא הוציא שלושה אלבומים, כמו כן הוא שימש כמלחין ובמאי סאונד עבור מוזיקאים אחרים.

מאז 2005 הוא משמש כעמית מחקר במכון הליטאי ללימודי תרבות "Institute for Science Lithuanian Cultural Studies".

## קישורים חיצוניים
* http://www.lkti.lt/apie_mus/skyriai/Komparatyvistiniu-kulturos-tyrimu/Aivaras-STEPUKONIS

קטגוריה:משתתפי אירוויזיון 2002
קטגוריה:זמרים ליטאים
קטגוריה:זמרי פופ
קטגוריה:נציגי ליטא באירוויזיון
קטגוריה:פילוסופים
קטגוריה:ליטאים שנולדו ב-1972
ויקטור גוטמן

הברון **ויקטור גוטמן** (בסרבו-קרואטית: **Viktor Gutmann**; 3 באוקטובר 1891, בּלִישְצֶ'ה , האימפריה האוסטרו-הונגרית – 17 בפברואר 1946, זאגרב, הרפובליקה הפדרלית הסוציאליסטית של יוגוסלביה) היה תעשיין ואיש אצולה יהודי מקרואטיה, אשר הוצא להורג על ידי שלטונות יוגוסלביה לאחר שהורשע בשחיתות כלכלית ושיתוף פעולה עם שלטון האוסטאשה.

## קורות חייו
ויקטור גוטמן נולד בעיירה בלישצ'ה שבאזור קרואטיה לאלפרד גוטמן, בן למשפחת אצולה יהודית אשר הקימה את היישוב, ולאוטיל לבית פולאק. דודו היה הברון אדמונד גוטמן . למשפחה הוענק תואר האצולה ברון גלס ובלישצ'ה (בגרמנית: Baron von Gelse und Belišće).

גוטמן רכש תואר מהנדס מכונות באוניברסיטה הטכנית בווינה. במהלך מלחמת העולם הראשונה לחם בשורות הצבא האוסטרו-הונגרי בקרבות החזית המזרחית וזכה לעיטור פור לה מריט. לאחר המלחמה השתלב בחברה המשפחתית "H.S. Gutmann" לה הייתה רשת מפעלים לעיבוד עץ. ויקטור גוטמן ואחיו ארנסט, ניהלו את החברה אשר העסיקה מאות עובדים.

במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית והחלת ממשלת הבובות של האוסטאשה הוחל ברדיפות יהודים. מפעליו של ויקטור גוטמן הולאמו על ידי המדינה העצמאית של קרואטיה. במרץ 1943 נעצרו גוטמן ומשפחתו ונכלאו בזאגרב. לאחר השואה שבו לבלישצ'ה וניסו לחדש את העסקים המשפחתיים. לאחר כינון יוגוסלביה תחת המשטר הקומוניסטי נקט הממשל במדיניות של כלכלה מתוכננת וגוטמן נקלע לעימות מול המשטר. ב-17 בנובמבר 1945 נעצר ויקטור גוטמן על ידי מנגנון ביטחון הפנים היוגוסלבי. הוא הועמד לדין באשמת שחיתות כלכלית ושיתוף פעולה עם שלטון האוסטאשה וב-23 בנובמבר 1945 נדון למוות וכל רכושו הוחרם. גזר הדין אושר על ידי בית המשפט העליון וב-17 בפברואר 1946 הוצא גוטמן להורג בזאגרב על ידי כיתת יורים.

ממסמך שהוצג במשפט אייכמן עולה, כי ב-6 במאי 1943, כתב אברהרד פון טאדן  מהמשרד הראשי לביטחון הרייך מכתב לאדולף אייכמן המציין, כי לבקשת אייכמן מועברים אליו פרטים אודות גוטמן ומשפחתו שנעצרו בזאגרב. עוד מצוין, כי גוטמן היה בעל מפעל גדול לעיבוד עץ בשותפות עם הגרמנים וכי שלטונות הונגריה מבקשים לשחררו משום שהוא נתין הונגרי. ממסמך נוסף מ-2 ביולי 1943, עולה, כי אדולף אייכמן הורה לשחרר את גוטמן ומשפחתו ממעצרם, להוציאם מחזקת האוסטאשה ולשכנם בתנאים משופרים בטרזיינשטט.

## משפחתו
גוטמן היה נשוי ללואיז לבית בלוך-באואר (1874–1961), אחותה של מריה אלטמן אשר נודעה במאבקה המשפטי מול ממשלת אוסטריה, להשבתם לחזקת משפחתה של חמש יצירות אמנות של הצייר גוסטב קלימט אשר נבזזו על ידי הנאצים. לזוג נולדו שני ילדים בן-פראניו ובת נלי. הבת נלי (1928–2023), היגרה לקנדה, כיהנה כפרופסור באוניברסיטת קולומביה הבריטית ולימדה ביולוגיה של התא. ב-2016 קיבל בית המשפט המחוזי בזאגרב את עתירתה של נלי, בתו של ויקטור גוטמן לבחון מחדש את החלטת בית המשפט מ-1946.

## הערות שוליים

קטגוריה:תעשיינים יהודים
קטגוריה:זאגרב: אישים
קטגוריה:יהודים שהוצאו להורג
קטגוריה:יהודים בצבא האוסטרו-הונגרי במלחמת העולם הראשונה
קטגוריה:יהודים קרואטים
קטגוריה:ברונים
קטגוריה:מעוטרי פור לה מריט
קטגוריה:ילידי 1891
קטגוריה:נפטרים ב-1946
קטגוריה:קרואטים שנפטרו במאה ה-20
ליו האריה

250px|ממוזער|שמאל|צילום והקלטת האריה "ג'קי", בשנת 1928, עבור גרסה של הלוגו "ליו האריה", של חברת MGM
**ליו האריה** (באנגלית: **Leo the Lion**) הוא דמות האריה השואג, המופיע בלוגו חברת סרטי הקולנוע ההוליוודית, MGM, כמו גם באחת החברות שהתאחדה ליצירת חברה זו, "סרטי גולדווין" בבעלות סמואל גולדווין. את הלוגו יצרו אולפני סרטי פרמאונט, בבימויו של ליונל ס. רייס.

האריה שבלוגו לא צולם מרחוק. צילום הלוגו הצריך את צוות ההפקה לשהות ממושכות בסמוך לאריה. אמנם זה היה אריה מאולף מקרקס, אך קרבה כזו לאריה, הייתה מסוכנת. מאז 1916, סרטון הלוגו צולם בעזרת שבעה אריות שונים, כדי שיעמוד בקריטריונים המשתפרים והולכים של צילומי הקולנוע. היו גם שנים שבהן הוצגו בתחילת סרטים שונים של MGM תצלומי לוגו עם אריות שונים. דהיינו, באותה שנה, לחלק מהסרטים היה לוגו עם אריה אחד ולחלק עם אחר.

למעשה, אף על פי שהלוגו מוכר בשם "ליו האריה", היה "ליו" שמו של האריה השביעי – זה שצולם בשנת 1957. 

## האריות

## קישורים חיצוניים

*Original MGM lion rests in N.J. & other historical tidbits | Albright Updated Jun 13, 2018; Posted Jun 13, 2018, NEW JERSEY OPINION
*MGM LEO THE LION LOGO סרטון סקירה והדגמה

## הערות שוליים

קטגוריה:אריות באמנות
קטגוריה:קולנוע בארצות הברית
קטגוריה:אריות מפורסמים
השמורה הקווקזית

ממוזער|שטחה של השמורה
**השמורה הקווקזית ** (ברוסית: **Кавказский заповедник**) היא שמורת טבע. שמה המלא: שמורת הטבע הביוספרית הקווקזית הממלכתית על שם ח. ג. שאפושניקוב. זו הגדולה והוותיקה שבשמורות הטבע באזור צפון הקווקז. ממוקמת בשלושה סובייקטים של הפדרציה הרוסית — מחוז קרסנודר, רפובליקות אדיגיה וקאראצ'אי-צ'רקסיה.

הקווקז הוא אזור מדהים ביופיו. ממוקם בצומת של שני אזורי אקלים, האזור מהווה מגוון של נופים וחיות מעולם החי. השמורה מתנשאת מעל הים לגובה של 3.5 ק"מ. מדרום מוקפת במדרונות תלולים, תלולים מאוד, ובצפון שטחו משופע. שמורת הקווקז היא האזור המוגן העתיק ביותר בקווקז ונמצאת ברשימה של אובייקטים בעלי ערך מיוחד של אונסק"ו והיא אחת הגדולות באירופה. החלק הארי של שטחה ממוקם הרבה יותר גבוה מאשר גובה הים (כ-2,000 מטר), ובכמה מקומות עולה על 4,000 מטרים. האקלים דומה לים, ובשמורה בעלי חיים האופייניים למרכז אסיה, מערב אירופה והים התיכון והם זוכים להגנת המדינה.

השמורה נועדה לשמר אובייקטים טבעיים, אקלים, צמחייה ובעלי חיים. אבטחת הפארקים והשמורה, שמסופקת על ידי המדינה, משמשים כערובה להישרדות בעלי החיים. בשטחי השמורה עוברים 11 שבילי הליכה מסומנים ואחד מהם הוא שביל 30, שנקרא בשם "שביל התיירות האקולוגי 1". הכניסה לשמורה מותנה בקבלת אישור ועל המטיילים נעצר לפגוע בטבע ולהבעיר אש.

השמורה מהווה לממשיכתה של שמורת הביזון הקווקזית שהוקמה ב-12 במאי 1924 במערב הקווקז, על גבול אקלים סובטרופי. זו שמורת ההר הגדולה ביותר באירופה. השטח הכולל של השמורה — יותר מ-280 אלף דונם, מהם במחוז קרסנודר — 177,3 אלף דונם.

ב-19 בפברואר 1979, בהחלטת אונסק"ו, הוענק לשמורה סטטוס של שמורה ביוספרית ובינואר 2008, נקראה על שם ח. ג. שאפושניקוב.
## גלריה

Gornye tury.jpg
Rododendron1.jpg
Кавказская лилия3.JPG
Umpyr.jpg
Озеро Кардывач и долина реки Мзымты.jpg
Tsakhvoa.jpg


## קישורים חיצוניים

* 
* שמורת הקווקז באתר אונסק"ו
## הערות שוליים

קטגוריה:רוסיה: שמורות ביוספריות
קטגוריה:רוסיה: אתרי מורשת עולמית
קטגוריה:רוסיה: שמורות טבע
טקס פרסי אוסקר ה-62

**טקס פרסי אוסקר ה-62** (באנגלית: **62nd Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1989 נערך בדורותי צ'נדלר פביליון שבלוס אנג'לס, קליפורניה, ב-26 במרץ 1990. השחקן והקומיקאי בילי קריסטל הנחה את הטקס בפעם הראשונה שלו.

סרט הדרמה הקומית "הנהג של מיס דייזי" היה מועמד לתשעה פרסי אוסקר וזכה בארבעה: פרס הסרט הטוב ביותר, פרס השחקנית הטובה ביותר, פרס התסריט המעובד הטוב ביותר ופרס לאיפור הטוב ביותר. כמו כן בלט הסרט "נולד בארבעה ביולי", אשר היה מועמד לשמונה פרסים וזכה בפרסי הבמאי הטוב ביותר והעריכה הטובה ביותר.

במהלך הטקס הוענקו פרס אוסקר לשם כבוד לבמאי אקירה קורוסאווה, ופרס לפעילות הומניטרית לבמאי ולמפיק הווארד קוך.

## זכיות ומועמדויות
[200px|ממוזער|שמאל|[אוליבר סטון, הבמאי הטוב ביותר.]]
[200px|ממוזער|שמאל|[דניאל דיי-לואיס, השחקן הטוב ביותר.]]
[200px|ממוזער|שמאל|[ג'סיקה טנדי, השחקנית הטובה ביותר.]]
[200px|ממוזער|שמאל|[דנזל וושינגטון, שחקן המשנה הטוב ביותר.]]
[200px|ממוזער|שמאל|[ברנדה פריקר, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1990 בארצות הברית
קטגוריה:טקסי פרס אוסקר
עונת 2014/2015 בליגת העל בכדוריד

**עונת 2014/2015 ב[[ליגת העל בכדוריד]] ** הייתה העונה ה-62 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלתה הפועל רמת גן. העונה הסדירה החלה ב-19 בספטמבר 2014 המחזור ה-22 הסתיים ב-20 במרץ 2015. העונה הסתיימה ב-22 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-17 בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי רחובות ירדה ליגה. מ.כ. חולון ובני הרצליה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2015/2016 בליגת העל בכדוריד עלתה קבוצה בודדת.

## טבלת הליגה

## פלייאוף עליון

## קישורים חיצוניים
* מידע מאתר מנהלת הליגה

קטגוריה:2014 בישראל: ספורט
קטגוריה:עונות בליגה העליונה בכדוריד בישראל
קטגוריה:2015 בישראל: ספורט
גאברו שוורץ

הרב פרופסור **גָאבְרוֹ שוורץ** (וגם **גָאבּוֹר שוורץ**, ולעיתים **גבריאל שוורץ**, בסרבו-קרואטית: **Gavro Schwarz**; 13 בדצמבר 1872, נאדאודבר, היידו-ביהר, האימפריה האוסטרו-הונגרית – 7 בפברואר 1942, זאגרב, מדינת קרואטיה העצמאית) היה הרב הראשי ליהודי זאגרב, היסטוריון וחוקר תולדות יהודי קרואטיה ככלל ויהודי זאגרב בפרט. הכרוניקות והמחקרים שפרסם מתארים את ראשית ההתיישבות היהודית בקרואטיה בעת החדשה, תוך התמקדות ביהודי זאגרב במאה ה-19.

## קורות חייו
גאברו שוורץ נולד בנאדאודבר אשר בשטחי הונגריה המודרנית, למשה אשר כיהן ברבנות בעיירה. בהמשך עברה משפחתו לפוז'גה ובה רכש השכלה יסודית ופרו-גימנסיה. בין השנים 1886–1891 למד בבית המדרש לרבנים בבודפשט. בהמשך, למד בבית המדרש לרבנים בווינה וב-1897 סיים את לימודיו בהצלחה. במקביל, למד באוניברסיטת וינה ובה הוסמך בספרות גרמנית וספרות הונגרית וב-1896 השלים דוקטורט בתאולוגיה. ב-1893 מונה לרב הראשי של יהודי קרלובץ וב-1901 עבר לכהן ברבנות בזאגרב. במהלך מלחמת העולם הראשונה, בין השנים 1914–1915 כיהן כרב בצבא האוסטרו-הונגרי. מ-1901 ועד לפרישתו ב-1926 כיהן במשרות הוראה שונות בבתי ספר תיכוניים כלליים בזאגרב, בתלמוד תורה וכן באוניברסיטת זאגרב. ב-1906 מונה לעוזרו של הושע יעקבי.

בין 1923–1926 כיהן כרב הראשי ליהודי זאגרב. הוא עסק בפעילות ציבורית כללית בעיר והקים את אגודת הספרות היהודית-קרואטית. כתב מספר ספרי היסטוריה, ובנוסף פרסם עשרות מאמרים ומחקרים אודות יהדות קרואטיה. בראשית דרכו, נמנה גאברו שוורץ עם מתנגדי התנועה הציונית ורק לקראת אמצע שנות ה-30 של המאה ה-20 שינה את עמדתו בהדרגה והחל לתמוך ברעיון הציוני. הוא הדריך ולימד בני נוער באגודת הנוער "בית ישראל" בקריז'בצי עד 1940. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. גאברו שוורץ נעצר ביחד עם משפחתו. לאחר מספר חדשים שוחרר. בפברואר 1942 נפטר ממחלה ונקבר בבית הקברות מירוגוי.

## קישורים חיצוניים
* גאברו שוורץ, תולדות יהודי זאגרב במאה ה-19 

## הערות שוליים

קטגוריה:רבנים נאולוגים
קטגוריה:זאגרב: רבנים
קטגוריה:היסטוריונים יהודים קרואטים
קטגוריה:בוגרי בית המדרש לרבנים בבודפשט
קטגוריה:אישים הקבורים בבית הקברות מירוגוי
קטגוריה:ילידי 1872
קטגוריה:נפטרים ב-1942
קטגוריה:קרואטים שנפטרו במאה ה-20